**Mohd Ali bin Ismail,** lebih dikenali sebagai Ali Terra Rossa atau Ali XPDC merupakan penyanyi salah seorang penyanyi rock terkenal Malaysia.

Latar belakang
--------------

Mohd Ali dilahirkan pada 23 Oktober 1968 di Klang, Selangor dan merupakan anak bongsu dari tujuh adik-beradik. Memiliki ketinggian 5'9'' dan mendapat pendidikan di Sekolah Menengah Dato Hamzah, Port Klang, Selangor.

Kerjaya nyanyian
----------------

Beliau mula menceburkan diri dalam bidang muzik sebagai penyanyi pada tahun 1990 dalam kumpulan Terra Rossa. Setelah menghasilkan dua buah album, Ali bergerak sebagai penyanyi solo pada tahun 1995 dengan album solonya. 

Apabila Mael menarik diri sebagai penyanyi dari kumpulan XPDC pada tahun 1997, Ali telah diambil untuk menggantikan tempatnya. 

Pada penghujung 2005 pula, Ali mengundurkan diri dari Kumpulan XPDC atas sebab-sebab yang tidak dapat dielakkan. 

Setelah keluar dari Kumpulan XPDC, Ali bersama beberapa orang pemuzik lain telah menubuhkan pula Kumpulan Mpire pada penghujung 2005. Namun kumpulan tersebut tidak dapat bertahan lama disebabkan keadaan pasaran muzik tempatan yang suram. 

Kemudian Ali kembali menyanyi secara solo dan single terbarunya berjudul *Sepi Rindu* telah diterbitkan oleh LIFE Records & diterbitkan pada tahun 2011.

Pada tanggal 15 hingga 17 Mac 2013, Ali bergabung dengan empat penyanyi lelaki hebat lain iaitu Zamani Slam, Saleem Iklim, Aris Ariwatan dan Rahmad Mega menjayakan sebuah konsert iaitu **Konsert Gegar 5 Legenda** bertempat di Istana Budaya. Konsert ini mendapat sambutan yang cukup hebat dari peminat-peminat para penyanyi 'otai' tersebut dan membuktikan mereka tidak tergugat walaupun industri muzik Malaysia semakin dibanjiri penyanyi-penyanyi baru.

Ali kemudiannya mengumumkan beliau telah berhijrah dan menghasilkan album baru yang lebih bercirikan kerohanian. Album tersebut mendapat kerjasama dari penceramah agama terkenal, Ustaz Azhar Idrus sebagai penulis lirik.

Diskografi
----------

### Bersama Terra Rossa

#### Epigoni (1992)

1. Bunga Angkasa
2. Epigoni
3. Biarkanlah
4. Parasit Cinta Disula
5. Kanvas Mimpi
6. Bukti Kesangsian
7. Coretan Durjana
8. Kronologis
9. Cinta Berduri
10. Ratapan Memori Usang

#### Terra Rossa 2 (1994)

1. Suratkhabar Lama
2. Gering
3. Happy Go Lucky
4. Mungkir
5. Paksi
6. S.O.V
7. Setelah Hujan
8. Versi Kontra
9. Juvana Kemana
10. KehendakNya

### Album Solo

#### Ali Terra Rossa (1996)

1. Terjemahan Cinta
2. Kita
3. Jujur
4. Angan Angan
5. Permata Cinta
6. Kau Yang Pertama
7. Perjalanan
8. Segala Yang Ku Impikan
9. Penggoda Kotaraya
10. Kasih
11. Bunga Angkasa (Lagu Popular - Terra Rosa)

#### Sepi Rindu (2011) - Single

#### Maghfirah Mu (2013) - album kerohanian

### Bersama XPDC

#### Metal 50'60'an (1998)

#### Konsert Raksasa XPDC Brutal Stadium Negara (1998)

#### Samurai (1998)

#### Un'metal (April 2000)

#### Real N Reality (November 2000)

#### V6 (2002)

#### Un'metal II (2003)

### Bersama Mpire

#### Mpire (2007)

1. Prolog
2. Angan Sang Taring
3. Berasap Berabuk
4. Peringatan Dari Yang Satu
5. Kuda Ranggi
6. Mereng
7. Siapa Bilang Aku Tak Sayang
8. Hasrat
9. Merdeka
10. Jangan Tunggu Lama-Lama
11. Jadi Kita

Bidang lakonan
--------------

Ali sempat mencuba bakat dalam bidang lakonan sewaktu bersama XPDC pada tahun 2003, iaitu menerusi telemovie berjudul *Sugeh,* *Apa Nak Dikata* dan *Sakinah*.

Rujukan
-------

* Biodata XPDC
* Profil XPDC
* Konsert Gegar 5 Legenda Diarkibkan 2015-04-27 di Wayback Machine
* Gambar Nostalgia Ali XPDC
* Bekas vokalis kumpulan Terra Rossa dan XPDC iaitu Ali kemalangan!
* Melayurock.
* Cincin pusaka jadi azimat Ali
* Empat rockers mencari diri Diarkibkan 2015-04-27 di Wayback Machine
* Lebih tenang selepas berhijrah
* Hijrah rockers Diarkibkan 2015-04-27 di Wayback Machine
* Ali jual sendiri CD